Új csúcsra, 4 millió 483 ezer főre emelkedett a foglalkoztatottak száma május és július között a 15-74 éves népesség körében, miközben a munkanélküliek 166 ezren voltak az időszakban. Az elmúlt hónapokban tovább erősödött az elsődleges munkaerőpiac, de az átmenetileg külföldön dolgozók száma is újra stabilan 100 ezer fő fölé került.

Május és július között 4 millió 483 ezren dolgoztak, ami 50 ezerrel több, mint az előző év azonos időszakában. Az elsődleges munkaerőpiacon dolgozók száma 92 ezerrel növekedett, ami annak is köszönhető, hogy a közfoglalkoztatottak egyre kevesebben vannak.Az időszakban 159 ezer közfoglalkoztatott volt, ami 37 ezerrel kevesebb, mint az előző év azonos időszakában. Miután...